ขนบ้านมือสองมาลดแลกแจกแถมสูงสุด 30%
ธนาคารพาณิชย์และบริษัทบริหารสินทรัพย์ (เอเอ็มซี) ได้ขนสินทรัพย์รอการขาย (เอ็นพีเอ) มาจัดแคมเปญพิเศษลดราคาสูงสุด 30% และให้อัตราดอกเบี้ยต่ำพิเศษ ในงานมหกรรม เอ็นพีเอ แกรนด์ เซลส์ 2012 โดยธนาคารอาคารสงเคราะห์ (ธอส.) จัดแคมเปญซื้อเอ็นพีเอ ผ่อนดาวน์ดอกเบี้ย 0% นาน 1 ปี ส่วนธนาคารออมสินลดราคาสูงสุด 20% และให้กู้ได้ 105% และธนาคารกรุงศรีอยุธยานำเอ็นพีเอ 6,300 รายการ มูลค่า 1.7 หมื่นล้านบาท มาเสนอขาย โดยเสนอดอกเบี้ยกู้ซื้อบ้านปีที่ 1 คงที่ 3.75% ปีที่ 2 คงที่ 4.25% และปีที่ 3 อัตราดอกเบี้ยเอ็มแอลอาร์ (ปัจจุบันอยู่ที่ 7.5% ) ตลอดอายุสัญญา
24 ส.ค. 2555

ธนาคารพาณิชย์และบริษัทบริหารสินทรัพย์ (เอเอ็มซี) ได้ขนสินทรัพย์รอการขาย (เอ็นพีเอ) มาจัดแคมเปญพิเศษลดราคาสูงสุด 30% และให้อัตราดอกเบี้ยต่ำพิเศษ ในงานมหกรรม เอ็นพีเอ แกรนด์ เซลส์ 2012 โดยธนาคารอาคารสงเคราะห์ (ธอส.) จัดแคมเปญซื้อเอ็นพีเอ ผ่อนดาวน์ดอกเบี้ย 0% นาน 1 ปี ส่วนธนาคารออมสินลดราคาสูงสุด 20% และให้กู้ได้ 105% และธนาคารกรุงศรีอยุธยานำเอ็นพีเอ 6,300 รายการ มูลค่า 1.7 หมื่นล้านบาท มาเสนอขาย โดยเสนอดอกเบี้ยกู้ซื้อบ้านปีที่ 1 คงที่ 3.75% ปีที่ 2 คงที่ 4.25% และปีที่ 3 อัตราดอกเบี้ยเอ็มแอลอาร์ (ปัจจุบันอยู่ที่ 7.5% ) ตลอดอายุสัญญา 
นายสุเมธ มณีวัฒนา กรรมการผู้จัดการใหญ่ บริษัท บริหารสินทรัพย์ กรุงเทพพาณิชย์ (บสก.) กล่าวว่า ได้นำทรัพย์สินรอการขายทั้งในกรุงเทพฯ และปริมณฑล ลดราคาพิเศษ 2030% รวม 4,882 รายการ มูลค่ารวมประมาณ 13,035 ล้านบาท โดยตั้งเป้ายอดขายทรัพย์ไว้ 300 ล้านบาท ทั้งนี้ บสก.ได้จัดโปรโมชันพิเศษ ลูกค้าที่ซื้อทรัพย์ในราคาอนุมัติขายไม่เกิน 5 ล้านบาท รับฟรีค่าธรรมเนียมการโอน และลูกค้าที่ซื้อทรัพย์เกินกว่า 5 ล้านบาท รับโทรศัพท์ iPhone 4s (16 GB) หรือ iPad (16 GB) นอกจากนี้ได้ร่วมกับธนาคารทหารไทย เสนอสินเชื่อที่อยู่อาศัย คิดอัตราดอกเบี้ย 0% นาน 2 เดือน และสินเชื่อจากธนาคารออมสิน อัตราดอกเบี้ยคงที่ 3.45% นาน 36 เดือน 
นายสุเมธ กล่าวว่า ทิศทางตลาดอสังหาริมทรัพย์ในช่วงครึ่งปีหลังยังมีปัจจัยที่ต้องติดตามในเรื่องของความเสี่ยงจากปัญหาเศรษฐกิจโลก และเศรษฐกิจไทยที่กำลังฟื้นฟูจากเหตุการณ์น้ำท่วมในช่วงปลายปีที่ผ่านมา อย่างไรก็ตามคาดว่าการเปิดตัวโครงการใหม่ในช่วงครึ่งปีหลังน่าจะกลับมาปรับตัวได้ดีขึ้น โดยเฉพาะอย่างยิ่งในช่วงไตรมาสสุดท้ายของปีนี้ ถ้าหากว่าไม่มีปัญหาของน้ำท่วมเกิดขึ้นตามมา ทั้งนี้คาดการณ์ว่าการเปิดตัวโครงการใหม่ในเขตกรุงเทพฯ และปริมณฑลในปี 2555 น่าจะอยู่ที่ประมาณ 8.458.75 หมื่นหน่วย ซึ่งถือได้ว่าเป็นระดับที่ใกล้เคียงกับปีที่ผ่านมาที่มีการเปิดตัวโครงการที่อยู่อาศัยจำนวน 8.58 หมื่นหน่วย
ขณะเดียวกันผู้ประกอบการได้หันมาพัฒนาโครงการคอนโดมิเนียมกันเป็นจำนวนมาก โดยคอนโดมิเนียมที่ขายดีจะมีราคาไม่เกิน 1.5 ล้านบาท ในขณะที่คู่แข่งขันในตลาดมีอยู่เป็นจำนวนมาก จึงทำให้ตลาดคอนโดมิเนียมเริ่มมีความเสี่ยงที่สูงกว่าการพัฒนาที่อยู่อาศัยแนวราบ
ทั้งนี้ทำให้ผู้ประกอบการบางรายเริ่มที่จะหันมาพัฒนาตลาดแนวราบกันมากขึ้นในช่วงครึ่งปีหลัง เพื่อเป็นการลดความเสี่ยง อีกทั้งการพัฒนาบ้านแนวราบจะช่วยผลักดันยอดขายได้ดีกว่าคอนโดมิเนียม เพราะใช้ระยะเวลาในการก่อสร้างที่น้อยกว่า